|  |
| --- |
|  |
|  |

Všetci zaradení do zriadeného

dynamického nákupného systému V2021386

**Váš list číslo/zo dňa Naše číslo Vybavuje/Telefón Bratislava**  SE-VO2-2021/004419-001 Somorovská/ 445 29 27.12.2021

**VEC: Výzva na predloženie ponuky v rámci zadávania konkrétnej zákazky s použitím dynamického nákupného systému**

V súlade s § 61 ods. 3 zákona č.343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“), Vás týmto verejný obstarávateľ – MINISTERSTVO VNÚTRA SLOVENSKEJ REPUBLIKY, Pribinova 2, 812 72 Bratislava, IČO: 00151866,

**vyzýva na predloženie ponuky**

v rámci konkrétnej zákazky s názvom **„Zariadenia na čítanie dokladov“ zadávanej s použitím dynamického nákupného systému v rámci systému Elektronické obstarávanie, ktorý je súčasťou Elektronického kontraktačného systému (ďalej aj len „EKS“),** ktorého oznámenie o vyhlásení verejného obstarávania bolo zverejnené v Úradnom vestníku EÚ č. 2021/S 176 zo dňa 10.09.2021, pod zn. 2021/S 176-456563 a vo Vestníku verejného obstarávania č. 210/2021 dňa 13.09.2021, pod zn. 42967 - MUT (ďalej len „dynamický nákupný systém“).

1. **odkaz na internetovú adresu, na ktorej sú súťažné podklady a táto výzva na predkladanie ponúk dostupné podľa § 43 ods. 1 zákona**

<https://eo.eks.sk/ElektronickaTabula/Detail/2591>

1. **identifikátor zadávanej konkrétnej zákazke s použitím dynamického nákupného systému**

VKDNS2021542

1. **odkaz na dokument, v ktorom sú uvedené doklady vyžadované na preukázanie splnenia podmienok účasti**

<https://eo.eks.sk/ElektronickaTabula/Detail/2591>

1. **predmet zákazky**
	1. **Názov konkrétnej zákazky:**

Zariadenia na čítanie dokladov

* 1. **Druh konkrétnej zákazky:** Tovar
	2. **Číselný kód pre hlavný predmet a doplňujúce predmety konkrétnej zákazky** z Hlavného slovníka, prípadne alfanumerický kód z Doplnkového slovníka Spoločného slovníka obstarávania (CPV):

Hlavný slovník:

 Hlavný predmet: 35125100-7 Snímače

4.4 **Podrobné vymedzenie (špecifikácia) predmetu konkrétnej zákazky:**

Opis (špecifikácia) predmetu konkrétnej zákazky tvorí prílohu č. 1. Opis predmetu konkrétnej zákazky tejto výzvy na predkladanie ponúk.

* 1. **Predpokladaná hodnota konkrétnej zákazky** je: 334 528,55 EUR bez DPH.
	2. **Financovanie:**

Predmet zákazky je realizovaný a financovaný v zmysle Národného programu Fond pre vnútornú bezpečnosť SK 2020 ISF SC2/NC6/A7 a zdrojov štátneho rozpočtu.

1. **miesto dodania predmetu konkrétnej zákazky**

5.1 Konkrétne miesto dodania predmetu zákazky je Ministerstvo vnútra SR, Prezídium Policajného zboru, Račianska 45, Bratislava.

1. **lehota dodania predmetu konkrétnej zákazky**

6.1 Lehota dodania predmetu zákazky je do 120 dní odo dňa nadobudnutia účinnosti kúpnej zmluvy.

**7** **jazyk alebo jazyky, v ktorých možno predkladať ponuky**

Slovenský jazyk, Český jazyk

1. **požadované zábezpeky a záruky (ak je to uplatniteľné)**

Neuplatňuje sa

1. **osobitné podmienky (ak je to uplatniteľné)**

Neuplatňujú sa

1. **Obsah ponuky**
	1. Návrh Kúpnej zmluvy(ďalej len Zmluva) je uvedený v prílohe č. 2 Návrh Kúpnej zmluvy a je pre uchádzačov záväzný. Uchádzač v ponuke návrh kúpnej zmluvy nepredkladá. Uchádzač predloží v rámci ponuky čestné vyhlásenie, že bez výhrad súhlasí so zmluvnými podmienkami podľa vzoru uvedeného v prílohe č. 5 Čestné vyhlásenie uchádzača.
	2. Vlastný návrh plnenia predmetu zákazky, špecifikovaný v prílohe č. 1. Opis predmetu konkrétnej zákazky tejto výzvy na predkladanie ponúk a súčasne v súlade s informáciami uvedenými v súťažných podkladoch a v tejto výzve na predkladanie ponúk vo formáte (doc), ktorý sa stane prílohou č. 1 návrhu Zmluvy.
	3. Návrh na plnenie kritéria podľa šablóny s názvom „Hodnotiace kritériá“ uvedenej v rámci **šablóny/formuláru ponuky s názvom „Ponuka“ v EKS.** Uchádzač v rámci šablóny „Hodnotiace kritériá“ uvedie svoj návrh na plnenie kritéria „Celková cena za dodanie požadovaného predmetu zákazky vyjadrená v EUR bez DPH“. Uchádzač stanoví cenu za obstarávaný predmet zákazky v súlade s informáciami uvedenými v súťažných podkladoch a v tejto výzve na predkladanie ponúk.

Uchádzač v tejto časti ponuky v rámci „Prílohy hodnotiacich kritérií“ predloží aj ocenenú prílohu č. 3. Vzor štruktúrovaného rozpočtu ceny podľa tejto výzvy na predkladanie ponúk vo formáte (napr. doc/.xls a .pdf), ktorá sa následne po elektronickej aukcii a jej aktualizácii zo strany úspešného uchádzača stane prílohou č. 3 návrhu Zmluvy uvedenej v prílohe č. 2. Návrh Kúpnej zmluvy tejto výzvy na predkladanie ponúk.

* 1. Údaje o osobe, ktorej služby alebo podklady pri vypracovaní ponuky uchádzač využil podľa bodu 20.5 súťažných podkladov, ak uchádzač ponuku nevypracoval sám. Uvedené predloží podľa vzoru uvedeného v prílohe č. 5 Čestné vyhlásenie uchádzača.
1. **lehota na predkladanie ponúk**

Lehotu na predkladanie ponúk verejný obstarávateľ stanovil do 24.01.2022 do 15:30 miestneho času.

1. **adresa, na ktorú sa ponuky predkladajú**

<https://eo.eks.sk/ElektronickaTabula/Detail/2591>

1. **lehota na otváranie ponúk**

Lehotu na otváranie ponúk verejný obstarávateľ stanovil na 24.01.2022 o 16:30 miestneho času. Ponuky sa otvárajú spôsobom a za podmienok uvedeným v bode 29 súťažných podkladov.

1. **relatívna váha kritéria, ak nie je uvedené v oznámení o vyhlásení verejného obstarávania alebo v súťažných podkladoch**

Kritérium na vyhodnotenie ponúk, pravidlá jeho uplatnenia a pravidlá elektronickej aukcie sú

uvedené v prílohe č. 4 tejto výzvy na predkladanie ponúk.

1. **presnejšia formulácia kritérií na vyhodnotenie ponúk**

Neuplatňuje sa

1. **ďalšie potrebné informácie**
	1. Obsah ponuky je determinovaný šablónou ponuky, ktorá je uvedená v rámci dynamického nákupného systému, ktorý je súčasťou EKS. Záložka s názvom „Ponuka pre konkrétne zadanie zákazky“ je pre uchádzača prístupná z Elektronickej tabule konkrétnej zákazky. Záujemca/uchádzač predkladá svoju ponuku tým spôsobom, že vyplní šablónu ponuky svojim návrhom a prostredníctvom systému EKS ju odošle. V ponuke uchádzač uvedie aj informácie predpísané šablónou ponuky, vrátane návrhu na plnenie kritérií a heslo pre šifrovanie a potvrdenie tohto hesla jeho opätovným uvedením.
	2. Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona a bodu 36 súťažných podkladov.
	3. Náklady spojené s účasťou v tomto elektronickom postupe zadávania konkrétnej zákazky s použitím dynamického nákupného systému znášajú záujemcovia/uchádzači v plnej výške bez akéhokoľvek nároku voči verejnému obstarávateľovi.
	4. Predávajúci je povinný strpieť výkon kontroly/auditu/overovania súvisiaceho s plnením tejto zmluvy a poskytnúť všetku potrebnú súčinnosť pri výkone kontroly/auditu/overovania oprávneným osobám, ktorými sú najmä :
		* 1. poverení zamestnanci Zodpovedného orgánu,
			2. poverení zamestnanci Orgánu auditu,
			3. poverení zamestnanci Najvyššieho kontrolného úradu Slovenskej republiky,
			4. poverení zamestnanci Úradu pre verejné obstarávanie,
			5. riadne splnomocnení zástupcovia Európskej komisie, Európskeho úradu na boj proti podvodov a Európskeho dvora auditorov,
			6. osoby prizvané kontrolnými orgánmi uvedenými v písm. a) až e) tohto bodu v súlade s príslušnými právnymi predpismi SR a ES.
	5. Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.
	6. Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

Prílohy:

Príloha č. 1: Opis predmetu zákazky

Príloha č. 2: Návrh Kúpnej zmluvy

Príloha č. 3: Vzor štruktúrovaného rozpočtu ceny

Príloha č. 4: Kritérium na vyhodnotenie ponúk, pravidlá jeho uplatnenia a pravidlá elektronickej aukcie

Príloha č. 5: Čestné vyhlásenie uchádzača